ہرکشن سنگھ سرجیت

ہرکشن سنگھ سُرجیت مارکسی کمیونسٹ پارٹی آف انڈیا یعنی سی پی ایم کے سابق جنرل سیکریٹری اور معروف سیاسی رہنما تھے۔

 بھگت سنگھ 
ہرکشن سنگھ سرجیت کی پیدائش صوبۂ پنجاب کے جالندھر کے بسّی جاٹ خاندان میں ہوئی تھی۔ انھوں نے اپنی سیاسی زندگی کا آغاز بھگت سنگھ کے نوجوان بھارت سبھا سے کیا۔ بچپن ميں سرجیت، بھگت سنگھ سے کافی متاثر رہے اور انھوں نے بھگت سنگھ کے پھانسی کے دن ہوشیار پور کے عدالت میں ہندوستانی جھنڈے کو لہرایا۔ اس کے لیے انھیں سزا ملی۔ جب انھيں عدالت میں پیش کیا گيا تو انھوں نے اپنا نام ’لندن توڑ سنگھ‘ بتایا تھا۔

 کمیونسٹ پارٹی 
1936ء ميں وہ کمیونسٹ پارٹی کے رکن بنے۔ وہ پنجاب میں کسان سبھا کی بنیاد رکھنے والوں میں سے ہيں۔ دوسری جنگ عظیم کے دوران میں انھوں نے ’دُکھی دنیا‘ اور’ چنگاری‘ کی اشاعت کی۔ ہرکشن سنگھ سرجیت کا شمار نہ صرف ایک عظیم رہنما کے طور پر کیا جاتا تھا بلکہ انھیں بھارتیہ جنتا پارٹی جیسی ہندو نواز سیاسی جماعتوں کے فرقہ وارانہ نظریے کے ایک اہم مخالف کے طور پر بھی جانا جاتا ہے۔ انھوں نے 1990ء کے وسط میں بائیں محاذ کی حمایت سے مرکز میں ایک مخلوط حکومت کے قیام کو سر انجام دیا تھا۔ اور 2004ء کے لوک سبھا انتخابات کے بعد پیدا شدہ سیاسی صورتِ حال میں بھی انھوں نے ایک ’کنگ میکر‘ کا کردار ادا کیا تھا۔ ہرکشن سنگھ سرجیت 1992ء سے 2005ء تک سی پی ایم کے جنرل سیکریٹری اور 1964ء سے 2008ء تک پولٹ بیورو کے ارکان رہے۔Manini Chatterjee. "Nine to none, founders’ era ends in CPM"۔ دی ٹیلی گراف (بھارت)۔ 3 اپریل 2008. 92 برس کی عمر میں یکم اگست 2008 کو ان کا انتقال ہوا۔

 حوالہ جات 

 بیرونی روابط 

 دیش سیوَک ایک پنجابی اخبار جس کو ہرکشن سنگھ سرجیت نے جاری کیا۔

زمرہ:1916ء کی پیدائشیں
زمرہ:2008ء کی وفیات
زمرہ:بھارت میں ریاستی جنازے
زمرہ:بھارتی ملحدین
زمرہ:پنجاب سے راجیہ سبھا کے ارکان
زمرہ:پنجابی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستانی سیاستدان
زمرہ:ویکی ڈیٹا سے مختلف مختصر وضاحت